b'\n_START_ARTICLE_\nJan Grue\n_START_SECTION_\nBakgrunn\n_START_PARAGRAPH_\nGrue har en mastergrad i lingvistikk ved universitetet i Oslo. Han avla doktorgraden sin i lingvistikk i 2011 samme sted. I 2012 ble han tilsatt som postdoktor p\xc3\xa5 institutt for sosiologi ved UiO. Han ble ansatt som professor i kvalitativ metode p\xc3\xa5 Institutt for spesialpedagogikk v\xc3\xa5ren 2016. Grue har g\xc3\xa5tt p\xc3\xa5 Aschehougs forfatterskole i 2007 og p\xc3\xa5 Aschehougs sakprosaskole i 2009. Han satt i arbeidsutvalget for litteratur i Norsk kritikerlag i 2010. Han debuterte som forfatter med novellesamlingen Alt under kontroll p\xc3\xa5 Gyldendal i 2010. Debuten fikk flere gode anmeldelser i mediene. I 2011 kom oppf\xc3\xb8lgeren Ubestemt tid, etterfulgt av novellesamlingene Kropp og sinn (2012) og Normalia (2015). Han debuterte som barnebokforfatter med bildeboken Oliver i 2012. Boken handler om rullestoler og er illustrert av Eivind Gulliksen. I 2015 kom Skadedyr, en diktsamling for barn i bunden form. I 2018 utga han Jeg lever et liv som likner deres, en selvbiografisk bok som ble sv\xc3\xa6rt godt mottatt og blant annet fikk terningkast seks i Dagbladet og Stavanger Aftenblad. Den ble senere nominert til b\xc3\xa5de Kritikerprisen for beste sakprosabok, og til Nordisk r\xc3\xa5ds litteraturpris. I mars 2019 vant han Kritikerprisen._NEWLINE_Grue er gift med forfatter Ida Jackson.'